《送魏衍移沛》
宋代·陈师道

积雨断行路，重江未安流。
胡为冒艰险，迫此米帛谋。
岁晏风作横，未宽为子忧。
卒然托异县，所得如所求。
主人如古人，待士礼亦优。
人情乐新知，岂不怀旧丘。
我贫无四壁，爱尔胡能留。
子也尚不容，吾代诸公羞。
勿云百田远，已作千山愁。
念子舍我去，谁复从我游。
诸石吾未识，因子卜可不。
能此已可尚，终焉致绸缪。

作者简介：陈师道（1053～1102）北宋官员、诗人。字履常，一字无己，号后山居士，汉族，彭城（今江苏徐州）人。元祐初苏轼等荐其文行，起为徐州教授，历仕太学博士、颖州教授、秘书省正字。一生安贫乐道，闭门苦吟，有“闭门觅句陈无己”之称。陈师道为苏门六君子之一，江西诗派重要作家。亦能词，其词风格与诗相近，以拗峭惊警见长。但其诗、词存在着内容狭窄、词意艰涩之病。著有《后山先生集》，词有《后山词》。